Panzerbüchse 39

KinnigBroDoareFuzuilh eneptank un-tennMont en-droTennata dre zorn, dre vorailh doare falling blockMunision7,92 × 94 mmBloavezh ijinañ1939ProduerGustloff WerkeMare produiñ1940 - 1941Niver produet39.232Perzhioù teknikelMas (hep kartouchenn)12,6 kgHirder1.620 mmHirder (lamm pleget)1.280 mmHirder ar c'hanol1.085 mmHed-tenn efedus300 m (evit treuziñ 25 mm hobregon)Tizh mont e-maez ar boledoù1.210 m/sLusk-tennañ10 tenn/mn (lusk pleustrek, hervez an tennerEndalc'hKarger ebet ; div voestad 5 kartouchenn staget ouzh an arm, tost ouzh dorn an tenner.LezennRummad e Bro C'hall?
Ar Panzerbüchse 39, berraet en PzB 39 (alamaneg : "fuzuilh chaseal tankoù doare 39"), a oa ur fuzuilh eneptank alaman implijet e-kerzh an Eil Brezel-bed. Kambret e oa evit kartouchennoù 7,92 × 94 mm. Un doare gwellaet e oa eus ar fuzuilh Panzerbüchse 38 (PzB 38) The German PzB 38/39 (Panzerbuchse), Antitank (lennet d'an 21/09/2025).

Diorroadur
Orin : Mauser Tangewehr ha PzB 38
Ar fuzuilhoù eneptank alaman a oa bet krouet e 1917 gant ar Mauser Tankgewehr M1918, ar c'hentañ fuzuilh eneptank en istor. Kambret e oa e 13,2 × 92 mm SR. Krouet e oa bet evel diskoulm d'an tankoù ponner saoz kentañ erruet war an dachenn emgann war talbenn kornôg ar brezel-bed. Ur fuzuilh un-tenn e oa. Ne oa ket bet implijet kement-se ; tro 15.800 skouerenn a voe savet.

An nazied a adlañsas studiadennoù war armoù a seurt-se er bloavezhioù 1930, pa gemerjont ar galloud. Adalek 1938 e voe produet gant Rheinmetall ar fuzuilh Panzerbüchse 38, un arm un-tenn kambret e 7,92 mm, ur c'halibr bihanoc'h evit hini an armoù eneptank alaman kent. Ponner e oa (16,2 kg). Ur sistem morailhañ falling block a oa dezhi. Koustus e oa, ha darvoudoù-tennañ a c'hoarvezas. Etre 1.600 ha 2.000 anezhe hepken a voe produet betek 1939, pa voz divizet degas kemmañ d'an arm POPENKER Maxim, PzB.38 PzB.39, Modern Firearms (lennet d'an 21/09/2025).

 PzB 39 
E 1939 e voe kinniget ur stumm skañvoc'h (12,6 kg e-lec'h 16,2 kg), anvet PzB 39. Div voestad 5 kartouchenn a voe ouzhpennet ouzh ar fuzuilh, tost ouzh dorn an tenner, evit ma c'hallje tapout munisionoù nevez buanoc'h goude an tenn. Ul lamm plegus he doa. 39.232 skouerenn a voe produet etre miz Meurzh 1940 ha miz Du 1941. Adalek 1942, ar braz eus skouerennoù an arm a voe troc'het o c'hanol ha treuzfurmet e banneroù-greunadennoù. Anvet e voent neuze Granatbüchse Modell 39 (GrB 39). Implijet e voent betek dibenn ar brezel en Europa en nevezamzer 1945. Ar skouerennoù orin eus ar PzB 39 zo pezhioù ral, priziet gant an dastumerien German Pz.B.39 Single Shot Anti-Tank Rifle, Rock Island Auction Company, 04/12/2021 (lennet d'an 21/09/2025).

 Daveennoù 

Rummad:Fuzuilhoù
Rummad:Armoù alaman an Eil Brezel-bed
Rummad:Armoù an Eil Brezel-bed
Rummad:Armoù Alamagn
Rummad:Fuzuilhoù enepdafar
Rummad:Armoù eneptank